सीबीएसई ने CTET पेपर लीक की खबर को किया खारिज, कहा- उम्मीदवार भ्रामक खबरों पर विश्वास न करें  
सीटीईटी पेपर लीक की खबर को सिरे से खारिज कर दिया है
पेपर लीक होने की खबर निराधार है-बोर्ड
उम्मीदवार इस तरह की भ्रामक खबरों पर विश्वास न करें-बोर्ड
केंद्रीय माध्यमिक शिक्षा बोर्ड (CBSE) ने सीटीईटी (CTET) पेपर लीक (CTET Paper Leak) की खबर को सिरे से खारिज कर दिया है. सीबीएसई के मुताबिक कुछ अखबारों में यह खबर छपी थी कि सीटीईटी परीक्षा दिसंबर 2019 (CTET Examination December 2019) का पेपर कानपुर से लीक हुआ है.
अखबारों में यह दावा किया गया था कि कथित तौर पर परीक्षा शुरू होने से डेढ़ घंटा पहले ही पेपर लीक हो गया था. लीक हुआ पेपर वाट्सऐप पर वायरल हुआ था.